P6_TA(2007)0068

Comercializarea cărnii provenind de la bovine în vârstă de douăsprezece luni sau mai puţin *

Rezoluţia legislativă a Parlamentului European din 14 martie 2007 referitoare la propunerea de regulament a Consiliului privind comercializarea cărnii provenind de la bovine în vârstă de douăsprezece luni sau mai puţin (COM(2006)0487 — C6-0330/2006 — 2006/0162(CNS))

(Procedura de consultare)

Parlamentul European,

- având în vedere propunerea Comisiei prezentată Consiliului(COM(2006)0487) [1],

- având în vedere articolul 37 alineatul (2) din Tratatul CE, în temeiul căruia a fost consultat de către Consiliu (C6-0330/2006),

- având în vedere articolul 51 din Regulamentul de procedură,

- având în vedere raportul Comisiei pentru agricultură şi dezvoltare rurală (A6-0006/2007),

1. aprobă propunerea Comisiei astfel cum a fost modificată;

2. invită Comisia să modifice propunerea sa în consecinţă, în conformitate cu articolul 250 alineatul (2) din Tratatul CE;

3. invită Consiliul să informeze Parlamentul în cazul în care intenţionează să se îndepărteze de la textul aprobat de acesta;

4. solicită Consiliului să îl consulte din nou, în cazul în care intenţionează să modifice în mod substanţial propunerea Comisiei;

5. încredinţează Preşedintelui sarcina de a transmite Consiliului şi Comisiei poziţia Parlamentului.

TEXT PROPUS DE COMISIE | AMENDAMENTELE PARLAMENTULUI |

Amendamentul 1

Considerentul 5

(5) Pentru a îmbunătăţi funcţionarea pieţei unice, comercializarea cărnii de bovine în vârstă de douăsprezece luni sau mai puţin ar trebui organizată într-un mod cât mai transparent. Acest lucru va permite şi o mai bună organizare a producţieicorespunzătoare. În acest sens, este necesar să se precizeze denumirile la vânzare ale cărnii, care trebuie utilizate în fiecare dintre limbile statelor membre, în momentul comercializării cărnii provenind de la bovine în vârstă de douăsprezece luni sau mai puţin. Accesul consumatorilor la informaţie va fi astfel îmbunătăţit. | (5) Pentru a îmbunătăţi funcţionarea pieţei unice, comercializarea cărnii provenind de la bovine în vârstă de douăsprezece luni sau mai puţin ar trebui organizată într-un mod cât mai transparent. Acest lucru va permite şi o mai bună organizare a producţiei corespunzătoare. În acest sens, este necesar să se precizeze denumirile la vânzare ale cărnii care trebuie utilizate în fiecare dintre limbile statelor membre, în momentul comercializării cărnii sau a preparatelor pe bază de carne destinate consumului uman, provenind de la bovine în vârstă de douăsprezece luni sau mai puţin. Accesul consumatorilor la informaţie va fi astfel îmbunătăţit. |

Amendamentul 2

Considerentul 12

(12) Este, de asemenea, necesar să se prevadă identificarea cărnii de bovine în vârstă de douăsprezece luni sau mai puţin cu o literă reprezentând categoria căreia îi aparţin şi prin indicarea vârstei lor la sacrificare pe etichetele aplicate acesteia. | (12) Este, de asemenea, necesar să se prevadă identificarea cărnii de bovine în vârstă de douăsprezece luni sau mai puţin cu o literă reprezentând categoria căreia îi aparţin, prin denumirea lor la vânzare şi prin indicarea vârstei lor la sacrificare pe etichetele aplicate acesteia. Aceste indicaţii ar trebui să apară şi în toate documentele comerciale. |

Amendamentul 3

Considerentul 13

(13) Operatorii care doresc să completeze denumirile la vânzare prevăzute de prezentul Regulament cu alte informaţii, oferite voluntar, o pot face în conformitate cu procedura prevăzută la articolele 16 sau 17 din Regulamentul (CE) nr. 1760/2000 al Parlamentului European şi al Consiliului din 17 iulie 2000 de stabilire a unui sistem de identificare şi înregistrare a bovinelor şi privind etichetarea cărnii de vită şi mânzat şi a produselor din carne de vită şi mânzat şi de abrogare a Regulamentului (CE) nr. 820/97 al Consiliului. | (13) Operatorii care doresc să completeze denumirile la vânzare prevăzute de prezentul Regulament cu alte informaţii, oferite voluntar, ca de exemplu tipul de hrană pentru animale utilizat, o pot face în conformitate cu procedura prevăzută la articolele 16 sau 17 din Regulamentul (CE) nr. 1760/2000 al Parlamentului European şi al Consiliului din 17 iulie 2000 de stabilire a unui sistem de identificare şi înregistrare a bovinelor şi privind etichetarea cărnii de vită şi mânzat şi a produselor din carne de vită şi mânzat şi de abrogare a Regulamentului (CE) nr. 820/97 al Consiliului. |

Amendamentul 4

Considerentul 14

(14) Pentru a asigura utilizarea corectă a informaţiilor care figurează pe etichete în conformitate cu prezentul regulament este necesar ca datele care permit verificarea corectitudinii acestora să fie înregistrate în toate fazele producţiei şi comercializării. | (14) Pentru a asigura utilizarea corectă a informaţiilor care figurează pe etichete în conformitate cu prezentul regulament este necesar ca datele care permit verificarea corectitudinii acestora să fie înregistrate în toate fazele producţiei şi comercializării. Totuşi, la livrarea produsului către consumatorul final, unele dintre aceste informaţii pot fi omise. |

Amendamentul 5

Considerentul 15a (nou)

| (15a) Este necesar ca statele membre să stabilească regimul de sancţiuni aplicabile în caz de încălcare a dispoziţiilor dinprezentul regulament şi să asigure punerea lor în aplicare. Aceste sancţiuni ar trebui să fie proporţionale, dar suficient de disuasive. Ele ar putea merge de la reetichetare sau reexpediere la distrugerea pur şi simplu a acestora. |

Amendamentul 6

Articolul 1 alineatul (1) al doilea paragraf

Se aplică cărnii provenind de la bovine în vârstă de douăsprezece luni sau mai puţin produse în cadrul Comunităţii sau importate din ţările terţe. | Se aplică cărnii provenind de la bovine în vârstă de douăsprezece luni sau mai puţin, sacrificate după data de ... [2] , fie că această carne este produsă în cadrul Comunităţii, fie importată din ţările terţe. |

Amendamentul 7

Articolul 1 alineatul (2)

(2) Prezentul regulament se aplică fără a aduce atingere dispoziţiilor Regulamentului (CEE) nr. 1208/81 al Consiliului [3] | (2) Prezentul regulament se aplică fără a aduce atingere dispoziţiilor Regulamentului (CE) nr. 1183/2006 al Consiliului din 24 iulie 2006 privind grila comunitară de clasificare a carcaselor de bovine adulte [4]. |

Amendamentul 8

Articolul 1 alineatul (3)

(3) Prezentul regulament nu se aplică în cazul cărnii de bovine în vârstă de douăsprezece luni sau mai puţin pentru care a fost înregistrată o denumire de origine sau o indicaţie geografică protejată în conformitate cu articolul 7 din Regulamentul (CE) nr. 510/2006. | (3) Prezentul regulament nu se aplică în cazul cărnii de bovine în vârstă de douăsprezece luni sau mai puţin pentru care este înregistrată o denumire de origine sau o indicaţie geografică protejată în conformitate cu articolul 7 din Regulamentul (CE) nr. 510/2006. |

Amendamentul 9

Articolul 2

În sensul prezentului regulament, prin "carne" se înţelege toate carcasele, carnea cu os sau dezosată şi măruntaiele, tăiate sau nu, provenind de la bovine în vârstă de douăsprezece luni sau mai puţin, prezentate în stare proaspătă, îngheţată sau congelată, fie că sunt sau nu învelite, sau ambalate. | În sensul prezentului regulament, prin "carne" se înţelege toate carcasele, carnea cu os sau dezosată şi măruntaiele, tăiate sau nu, destinate consumului uman, provenind de la bovine în vârstă de douăsprezece luni sau mai puţin, prezentate în stare proaspătă, îngheţată sau congelată, fie că sunt sau nu învelite, sau ambalate. Dispoziţiile din prezentul regulament se aplică şi produselor elaborate, transformate sau preparate care conţin carne. |

Amendamentul 10

Articolul 3

La sacrificare, operatorii, sub controlul autorităţii competente menţionate la articolul 8 alineatul (1), clasifică bovinele în vârstă de douăsprezece luni sau mai puţin într-una dintre categoriile stabilite la anexa I. | La sacrificare, operatorii, sub controlul autorităţii competente menţionate la articolul 8 alineatul (1), clasifică bovinele în vârstă de douăsprezece luni sau mai puţin într-una dintre categoriile stabilite la anexa I. Statele membre iau măsurile necesare pentru a asigura conformitatea cu prezenta dispoziţie. |

Amendamentul 11

Articolul 4 alineatul (1) paragraful (1)

(1) Carnea provenind de la bovine în vârstă de douăsprezece luni sau mai puţin nu este comercializată în diferitele state membre decât sub denumirea (denumirile) la vânzare care figurează în anexa II, stabilite pentru fiecare dintre statele membre menţionate. | (1) Carnea provenind de la bovine în vârstă de douăsprezece luni sau mai puţin nu este comercializată în diferitele state membre decât sub denumirea (denumirile) la vânzare care figurează în anexa II, stabilite pentru fiecare dintre statele membre menţionate. Această denumire trebuie să figureze în toate documentele comerciale. |

Amendamentul 12

Articolul 4 alineatul (2a) (nou)

| (2a) Prezentul regulament nu se aplică cărnii provenind de la bovine în vârstă de peste 8 luni decât în cazul în care este comercializată altfel decât ca "carne bovină"(sau termenul echivalent pentru carnea provenind de la bovinele adulte în alte limbi comunitare). |

Amendamentul 13

Articolul 5 alineatul (1) partea introductivă

(1) Fără a aduce atingere articolului 3 alineatul (1) din Directiva 2000/13/CE a Parlamentului European şi a Consiliului şi articolelor 13, 14 şi 15 din Regulamentul (CE) nr. 1760/2000, în fiecare fază de producţie şi comercializare, operatorii etichetează carnea provenind de la bovinele în vârstă de douăsprezece luni sau mai puţin cu următoarele informaţii: | (1) Fără a aduce atingere articolului 3 alineatul (1) din Directiva 2000/13/CE a Parlamentului European şi a Consiliului şi articolelor 13, 14 şi 15 din Regulamentul (CE) nr. 1760/2000, operatorii etichetează carnea provenind de la bovinele în vârstă de douăsprezece luni sau mai puţin cu următoarele informaţii: |

Amendamentul 14

Articolul 5 alineatul (1) litera (a)

(a)litera de identificare a categoriei, astfel cum este definită în anexa I la prezentul regulament; | (a)litera de identificare a categoriei, astfel cum este definită în anexa I la prezentul regulament, în fiecare fază de producţie şi de comercializare, cu excepţia celei în care produsul este livrat către consumatorul final; |

Amendamentul 15

Articolul 5 alineatul (1) litera (b)

(b)denumirea la vânzare, în conformitate cu articolul 4 din prezentul regulament; | (b)denumirea la vânzare, în conformitate cu articolul 4 din prezentul regulament, în fiecare fază de producţie şi de comercializare; |

Amendamentul 16

Articolul 5 alineatul (1a) (nou)

| (1a) Informaţiile prevăzute la alineatul (1) literele (a), (b) şi (c) figurează, de asemenea, în toate documentele comerciale. |

Amendamentul 17

Articolul 5 alineatul (2) al doilea paragraf

Ele pot să nu impună obligaţia indicării datelor menţionate la alineatul (1) litera (a), cu condiţia asigurării unei informări corecte a cumpărătorului. | eliminat |

Amendamentul 18

Articolul 7 paragraful (2) litera (a)

(a)indicarea numărului de identificare şi a datei de naştere a animalelor; | (a)indicarea numărului de identificare şi a datei de naştere a animalelor, doar în cadrul unităţilor de sacrificare; |

Amendamentul 19

Articolul 8 alineatul (1)

(1) Până la [ 1 iulie 2007], statele membre desemnează autoritatea sau autorităţile competente pentru controlul aplicării prezentului regulament şi informează Comisia în legătură cu aceasta. | (1) Până la ... [5].,statele membre desemnează autoritatea sau autorităţile competente pentru controlul oficial al aplicării prezentului regulament şi informează Comisia în legătură cu aceasta. |

Amendamentul 20

Articolul 9a (nou)

| Articolul 9a Sancţiuni Statele membre stabilesc regimul de sancţiuni aplicabil în cazul în care, în urma controalelor efectuate, se constată nerespectarea condiţiilor stabilite în prezentul regulament. Aceste sancţiuni trebuie să fie eficiente, proporţionale şi disuasive. Statele membre notifică aceste dispoziţii Comisiei până la data de ... [6] |

Amendamentul 21

Articolul 10 alineatul (2)

(2) Pot fi aduse modificări anexelor I şi II, în conformitate cu procedura prevăzută la articolul 43 alineatul (2) din Regulamentul (CE) nr. 1254/1999. | eliminat |

Amendamentul 22

Anexa I paragraful (1) punctul A

A. Categoria X: bovine în vârstă de opt luni sau mai puţin | A. Categoria V: bovine în vârstă de opt luni sau mai puţin |

Litera de identificare a categoriei: X; | Litera de identificare a categoriei: V; |

Amendamentul 23

Anexa I paragraful (1) punctul B

BCategoria Y: bovine în vârstă de peste opt luni, dar nu mai mult de douăsprezece luni | BCategoria Z: bovine în vârstă de peste opt luni, dar nu mai mult de douăsprezece luni |

Litera de identificare a categoriei: Y. | Litera de identificare a categoriei: Z. |

Amendamentul 24

Anexa II punctul A partea introductivă

A. Pentru carnea provenind de la bovinele din categoria X: | A. Pentru carnea provenind de la bovinele din categoria V: |

Amendamentul 25

Anexa II punctul B partea introductivă

B. Pentru carnea provenind de la bovinele din categoria Y: | B. Pentru carnea provenind de la bovinele din categoria Z: |

[1] Nepublicată încă în Jurnalul Oficial.

[**] Data intrării în vigoare a prezentului regulament.

[3] JO L 123 din 7.5.1981, p. 3.

[4] JO L 123 din 7.5.1981, p. 3.

[*****] Data intrării în vigoare a prezentului regulament.

[******] Douăsprezece luni de la data intrării în vigoare a prezentului regulament. şi, în cel mai scurt timp, toate modificările ulterioare privitoare la acestea.

--------------------------------------------------